Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, bakarrik dauden 16tik 18 urtera bitarteko adingabe atzerritarrei bizileku-baimena emateko prozesuan besteren kontura lan egiteko gaikuntza onartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Migrazio Politiketako eta Justiziako kontseilariak Osoko Bilkuran ahoz erantzun dezan:

Espainiako Gobernuko Gizarteratze, Gizarte Segurantza eta Migrazioen Ministerioko Migrazioen Estatu Idazkaritzaren 1/2020 Instrukzioa dela eta:

Zein izanen da prozesua besteren kontura lan egiteko gaikuntza aitortuta egon dadin bakarrik etorri diren eta Nafarroako Gobernuak gaur egun horien tutoretzapean dauden 16 eta 18 urte bitarteko adingabe atzerritarren bizileku-baimenean?

Iruñean, 2020ko martxoaren 11n

Foru parlamentaria: Blanca Regulez Álvarez